Document ID: /roh_data/filtered/Billingualer_Corpus_interleaved-de-rm.jsonl.gz/1380

This is a text translated from German to Rumantsch Grischun.
Landsession Grosser Rat: Vorentscheid zugunsten der Gemeinde Poschiavo

Die Präsidentenkonferenz des Grossen Rates hat im Zusammenhang mit der geplanten Landsession des Grossen Rates einen Vorentscheid zugunsten der Gemeinde Poschiavo getroffen. Verschiedene Gründe, insbesondere aber die Tatsache, dass Landsessionen bereits in Disentis, Davos und Landquart stattgefunden haben, jedoch keine in Italienischbünden, haben die durch den Grossen Rat als Vorberatungskommission eingesetzte Präsidentenkonferenz dazu bewogen, dem Grossen Rat die Durchführung der Junisession 2009 in der Gemeinde Poschiavo vorzuschlagen. Poschiavo hat zudem eine überzeugende Kandidatur eingereicht. Der definitive Beschluss wird durch den Grossen Rat voraussichtlich in der Junisession 2008 gefasst.

Die Durchführung der Landsession wurde im vergangenen Jahr öffentlich zur Bewerbung ausgeschrieben, nachdem der Grosse Rat am 14. Februar 2007 dem durch Grossrätin Barla Cahannes Renggli eingereichten Antrag auf Direktbeschluss betreffend den Grossen Rat extra muros mit grossem Mehr zugestimmt hatte. Insgesamt gingen sechs Bewerbungen ein, namentlich der Gemeinden Pontresina, Poschiavo, Scuol, Zernez, Samnaun und der Region Mittelbünden mit Austragungsort Savognin.

Gremium: Präsidentenkonferenz des Grossen Rates

Quelle: dt Präsidentenkonferenz des Grossen Rates

Data: 12.02.2008

Sessiun dal cussegl grond en la regiun: decisiun preliminara a favur da la vischnanca da Puschlav

En connex cun la sessiun dal cussegl grond che duai avair lieu en la regiun ha la conferenza da las presidentas e dals presidents dal cussegl grond prendì ina decisiun preliminara a favur da la vischnanca da Puschlav. Differents motivs, en spezial però il fatg che sessiuns en la regiun han gia gì lieu a Mustér, a Tavau ed a Landquart, dentant anc mai en il Grischun talian, han motivà la conferenza da las presidentas e dals presidents ch'è vegnida installada dal cussegl grond sco cumissiun predeliberanta da proponer al cussegl grond da manar tras la sessiun da zercladur 2009 a Puschlav. Ultra da quai ha Puschlav inoltrà ina candidatura persvadenta. Il cussegl grond concluda definitivamain en chaussa probablamain en la sessiun da zercladur 2008.

La realisaziun da la sessiun en la regiun è vegnida publitgada uffizialmain per la candidatura l'onn passà, suenter che la dumonda - ch'è vegnida inoltrada da la deputada Barla Cahannes Renggli - da prender in conclus direct concernent il cussegl grond extra muros è vegnida acceptada dal cussegl grond cun ina gronda maioritad ils 14 da favrer 2007. En total èn vegnidas inoltradas sis candidaturas, e però da las vischnancas da Puntraschigna, da Puschlav, da Samignun, da Scuol e da Zernez sco er da la regiun dal Grischun central cun Savognin sco lieu da sessiun.

Gremi: conferenza da las presidentas e dals presidents dal cussegl grond

Funtauna: rg conferenza da las presidentas e dals presidents dal cussegl grond

Data: 12.02.2008